سارة البكري (خلاقت ف دّار لبيضا ف 2 يوليوز 1987) عوّامة مغريبية من أحسن لعوّامات لمغريبيات ف تاريخ رّياضا د لعومان و شاركات جوج مرات ف لألعاب لأولمپية ف بيجين 2008 و ف لوندون 2012. سارة بدات لمسيرة ديالها ف لكلوب د لعومان د لويداد لبيضاوي و من بعد مشات ل رّاجا فاش كانت عندها 12 لعام. من بعد ما شدات لباك ديالها مشات تكمل قرايتها ف فرانسا ف لهندسة و تما كملات لمسيرة ديالها ف لعومان ف لكلوب ديال راسينغ آراس ف ليون و بدات كاتشتارك ف بطولات حتيرافية ف فرانسا و أوروپا. سارة شاركات مع المغريب ف بزاف ديال لمسابقات لعربية و لإفريقية و كانو أحسن لإينجازات ديالها ف 2010 فاش ربحات 2 ميدياليات دهبية ف بطولة إفريقيا ف دّار لبيضا و ف 2011 ربحات 5 د لميداليات دهبية ف لألعاب لعربية ف دّوحة. سارة كانت دّات تّيتر ديال أحسن رساصية ف لمغريب ف 2010 و 2011 و أحسن رساضية عربية ف 2011. صّفحة د سارة البكري من سّيت د sports-reference.com